****

ΕΛΛΗΝΙΚΗ ΔΗΜΟΚΡΑΤΙΑ

ΠΕΡΙΦΕΡΕΙΑ ΑΤΤΙΚΗΣ

ΔΗΜΟΣ ΜΟΣΧΑΤΟΥ–ΤΑΥΡΟΥ Μοσχάτο,12/2/2024

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΠΛΗΡΟΦΟΡΙΕΣ Μπαλτουνης Κων/νος

ΤΗΛ 213-2019627

Κοραή 36 - Τ.Κ 18345 ΜΟΣΧΑΤΟ

αρ. πρωτ : ΔΥ

Προς τον Πρόεδρο και τα μέλη της Δημοτικής Επιτροπής του Δήμου Μοσχάτου-Ταύρου

Θέμα: Λήψη απόφασης για την ανάθεση σε συμβολαιογράφο της σύνταξης συμβολαίου απευθείας αγοράς από τον Δήμο Μοσχάτου-Ταύρου ακινήτου στο Ο.Τ. 129 της Δημοτικής Ενότητας/Κοινότητας Μοσχάτου του Δήμου Μοσχάτου–Ταύρου.

Αξιότιμε κύριε Πρόεδρε,

Με τη με αριθ. 127/2022 ομόφωνη απόφασή του το Δημοτικό Συμβούλιο του Δήμου Μοσχάτου Ταύρου αποδέχθηκε την απευθείας αγορά από τον Δήμο Μοσχάτου–Ταύρου ενός ακινήτου (τμήματος ρυμοτομούμενης οικοπεδικής έκτασης σύμφωνα με το από 4-3-2022 Π.Δ. – ΦΕΚ 219 Δ΄/7-4-2022) συνολικού εμβαδού 233,00 τ.μ., το οποίο αποτυπώνεται στο Ελληνικό Κτηματολόγιο ως ένα ενιαίο γεωτεμάχιο με ένα και μοναδικό ΚΑΕΚ (050961101001 / 0 / 0), συνιδιοκτησίας εξ αδιαιρέτου ……. …… του …. (με ποσοστό 33,33325 % ή 400/1200), ………… …… του ……. (με ποσοστό 33,33325 % ή 400/1200), …….. ……. του …….. (με ποσοστό 4,687 % ή 6/128), ……. ……. του …… (με ποσοστό 14,32325 % ή 55/384) και ……. ……. του …… (με ποσοστό 14,32325 % ή 55/384) που βρίσκεται επί της οδού …….. στο Ο.Τ. 129 της Δημοτικής Ενότητας/Κοινότητας Μοσχάτου του Δήμου Μοσχάτου–Ταύρου και το οποίο (τμήμα της ρυμοτομούμενης οικοπεδικής έκτασης), σε εφαρμογή του εγκεκριμένου ρυμοτομικού σχεδίου της πόλης του Μοσχάτου, έχει δεσμευτεί για τη δημιουργία κοινόχρηστου χώρου με τη διάνοιξη τριών (3) πεζόδρομων, όπως αυτό αποτυπώνεται με τα κεφαλαία αλφαβητικά γράμματα Α-Β-Λ-Μ-Κ-Ι-Α σε κλίμακα 1:500 στο από 01-8-2022 τοπογραφικό σχεδιάγραμμα της Τεχνικής Υπηρεσίας του Δήμου Μοσχάτου-Ταύρου, με αγοραπωλητήριο συμβόλαιο και με συμβιβαστικό καθορισμό της τιμής του. Και τούτο διότι η κτήση του εν λόγω ακινήτου(τμήματος ρυμοτομούμενης οικοπεδικής έκτασης)με σύμβαση ιδιωτικού δικαίου και για το οποίο δεν έχει καθορισθεί μέχρι σήμερα οποιαδήποτε αποζημίωση με δικαστική απόφαση, είναι επιβεβλημένη για την εφαρμογή των πολεοδομικών παρεμβάσεων (δημιουργία κοινόχρηστου χώρου με τη διάνοιξη πεζόδρομων), οι σχετικές δε παρεμβάσεις, μετά την έκδοση του ανωτέρωαπό 4-3-2022 Π.Δ/τος (ΦΕΚ (219 Δ΄/7-4-2022), περιλαμβάνονται στο εγκεκριμένορυμοτομικό σχέδιο στο Ο.Τ. 129 της Δημοτικής Ενότητας/Κοινότητας Μοσχάτου του Δήμου Μοσχάτου–Ταύρου και συνεπώς εκ μόνου του λόγου τούτου τεκμαίρεται η συνδρομή λόγου δημόσιας ωφέλειας. Πιο συγκεκριμένα, κατόπιν της από 25-7-2022 (και αριθ. πρωτ. 13709/26-7-2022 εισερχομένων εγγράφων του Δήμου Μοσχάτου– Ταύρου) απευθυνόμενης αίτησης των συνιδιοκτητών εξ αδιαιρέτου της μεταβιβαζόμενης οικοπεδικής έκτασης ……. ……, ……. ………, …….. ……, …… …. και ….. ….. για την απευθείας αγορά της ως άνω ρυμοτομούμενης οικοπεδικής έκτασης επιφανείας 233 τ.μ με συμβιβαστικό καθορισμό τιμής , αφού ελήφθη υπόψη η προβλεπόμενη από τον νόμο από 20.9.2022 γνωμοδότηση της Νομικής Υπηρεσίας, στην οποία αναφέρεται η συνδρομή όλων των νόμιμων προϋποθέσεων για τη λήψη απόφασης επί του προκείμενου θέματος και η σχετική εισήγηση του κ. Δημάρχου, το Δημοτικό Συμβούλιο με την ως άνω απόφασή του αποδέχθηκε, με τη συναίνεση και αποδοχή των αιτούντων και συνιδιοκτητών εξ αδιαιρέτου του άνω ακινήτου (ρυμοτομούμενης οικοπεδικής έκτασης) την αγορά από τους αιτούντες του ανωτέρω ακινήτου συνολικού εμβαδού 233,00 τ.μ. με συμβιβαστικό καθορισμό της τιμής αγοράς αυτού στο ποσό των χιλίων διακοσίων ευρώ (1.200,00 €) ανά τ.μ. και συνολικά στο ποσό των διακοσίων εβδομήντα εννέα χιλιάδων εξακοσίων ευρώ (279.600,00 €) [233,00 τ.μ. Χ 1.200,00 €].

Μετά τη συγκέντρωση των απαιτούμενων κατά νόμο πιστοποιητικών και δικαιολογητικών επίκειται η σύνταξη του σχετικού αγοραπωλητηρίου συμβολαίου, η οποία θα ανατεθεί σε συμβολαιογράφο που εδρεύει στην περιφέρεια Αττικής με δαπάνες του Δήμου .

Με βάση τα προαναφερόμενα εισηγούμαστε προς τη Δημοτική Επιτροπή την ανάθεση της σύνταξης του αγοραπωλητηρίου συμβολαίου του ως άνω ακινήτου (ρυμοτομούμενης οικοπεδικής έκτασης για τη δημιουργία κοινόχρηστου χώρου με τη διάνοιξη πεζόδρομων) στη συμβολαιογράφο Β. Α. Δ..

Παρακαλούμε για την απόφασή σας .

Ο διευθυντής των Οικονομικών Υπηρεσιών Ο Αντιδήμαρχος

ΜΠΑΛΝΤΟΥΝΗΣ ΚΩΝ/ΝΟΣ